སྒོར་མོ་མེད་པའི་སློབ་གསོའི་འོག་ནར་སོན་པའི་བྱིས་པ་ཚོས།སྒོར་མོ་ལ་ངོས་ཟིན་དང་རྒྱུས་ལོན་ཡག་པོ་མེད་པར་མ་ཟད།སྒོར་མོ་དང་མི་ཚེ་དབར་གྱི་འབྲེལ་བ་ཤེས་ཐུབ་ཀྱི་མེད།དེ་བས་སྒོར་མོའི་ཆེད་དུ་སེམས་ཁུར་བྱེད་པ་དང་སུན་སྣང་སྐྱེ་བ།ཐ་ན་སྒོར་མོའི་ཆེད་དུ་མི་ཚེ་བརླག་པའང་ཧ་ཅང་མང་ངོ་།།དེར་བརྟེན།སྒོར་མོའི་སློབ་གསོ་ཞེས་པ་མདོར་དེད་ན་བདེ་སྐྱིད་སློབ་གསོ་དང་མི་གཞི་སློབ་གསོ་སྟེ།མི་ཞིག་གི་སྒོར་མོའི་ལྟ་བ་དེས་ཁོའི་མི་ཚེ་ལ་ཤུགས་རྐྱེན་ཐེབས་པས་ན།ངས་དེ་རིང་སྒོར་མོའི་སློབ་གསོ་བཤད་དགོས་པའི་རྒྱུ་མཚན་གཙོ་བོའང་དེ་ཡིན།